# 王喜

| 王喜 |
| --- |
| 男演員 |
| 原名 | 鄺毅怡 |
| 羅馬拼音 | Wong He |
| 花名 | 阿喜、駱天佑、阿佑、駱Sir、御用消防員、忠勇毅 |
| 國籍 |  中國（香港） |
| 出世 |  (1967-07-27) 1967年7月27號 九龍寨城獅子山 |
| 職業 | * 演員
* 歌手
* 電台主持
 |
| 語言 | * 粵語
* 英文
* 普通話
 |
| 教育程度 | 中五 |
| 母校 | 坪石天主教小學 聖公會基孝中學 |
| 宗教信仰 | 佛教 |
| 出道地 |  英屬香港 |
| 出道日期 | 1990年5月1號 |
| 出道作品 | 商業電台《妖獸都市》 |
| 代表作品 | * 電視劇：
	+ 《緝私群英》
	+ 《闔府統請》
	+ 《保護證人組》
	+ 《花木蘭》
	+ 《烈火雄心》
	+ 《吾係差人》
	+ 《雷霆第一關》
	+ 《烈火雄心II》
	+ 《鄭板橋》
	+ 《追魂交易》
	+ 《水滸無間道》
	+ 《刑事情報科》
	+ 《爸爸閉翳》
	+ 《珠光寶氣》
	+ 《烈火雄心III》
	+ 《囧探查過界》
* 電視節目：《頭條新聞之驚方訊息》
 |
| 活躍年代 | 1990年— |
| 唱片公司 |  Avex Asia |
| 經紀公司 | 亞洲電視（1990年至1995年） 無綫電視（1995年至2011年） |
| **網路電影資料庫（IMDb）資訊** |
|  |
|

| 獎 |
| --- |
| **本年度我最喜愛的電視角色** – 萬千星輝頒獎典禮 2002年 《烈火雄心II》 – 紀德田
**我的至愛型一槍** – Astro華麗台電視劇大獎 2005年 《追魂交易》 – 饒承天  |

 |

**王喜**（**Wong He**，1967年7月27號—），原名**鄺毅怡**，係香港男藝人，做過無綫電視藝員，亦曾經做過歌手及商業電台節目主持。2021年7月頭，王喜喺社交網站宣佈佢已經移民咗去英國。及後同年10月移居台灣。

## 經歷

王喜1967年喺香港九龍城區之草根家庭出世，為佢嘅藝名係佢喺1990年於商業電台主持節目《妖獸都市》時幫自己改嘅，源自「皇氣」（皇家香港警察之俗稱）諧音以及余華嘅小說《活著》裏一名店小二嘅角色名字，王喜講鍾意過似店小二嘅簡單生活，所以拿咗呢個名作為自己嘅藝名。本來，《妖獸都市》嘅監製葛民輝因爲王喜曾擔任警察嘅背景，幫王喜改「皇氣」為藝名，但王喜有感「皇氣」過份招搖，所以將「皇氣」改成「王喜」。

王喜喺藍田長大，小學喺坪石天主教小學畢業，中學喺聖公會基孝中學畢業。家中有父母、一個姐姐同一個弟弟。其第一份工作係救生員，1986年5月19號加入皇家香港警察隊，編號46029，派入機場警署。1989年加入警察機動部隊，後入觀塘警署，任職時救人事跡被列香港警隊表揚的十大英雄事件。

## 演出

### 電視劇（無綫電視）

|  |  |  |  |
| --- | --- | --- | --- |
| **首播** | **劇名** | **角色** | **性質** |
| 1996年 | 緝私群英 | 章浩輝 | 第一男主角 |
| 闔府統請 | 游自德（OK德） |
| 1997年 | 保護證人組 | 陳富貴 | 兩大男主角之一 |
| 1998年 | 花木蘭 | 賀高陞 | 第一男主角 |
| 烈火雄心 | 駱天佑 |
| 1999年 | 吾係差人 | 周世芬 | 兩大男主角之一 |
| 2000年 | 雷霆第一關 | 林志剛 |
| 2001年 | 尋秦記 | 敲鑼人 | 客串 |
| 2002年 | 烈火雄心II | 紀德田（Peter，紀德） | 兩大男主角之一 |
| 2004年 | 追魂交易 | 饒承天（Eros） | 三大男主角之一 |
| 水滸無間道 | 林子聰(T.C)/林沖 | 兩大男主角之一 |
| 2006年 | 刑事情報科 | 鍾　正（Mark) |
| 2007年 | 鄭板橋 | 鄭板橋 | 第一男主角 |
| 爸爸閉翳 | 高　青 | 三大男主角之一 |
| 2008年 | 同事三分親 | 伍公斤 | 單元男主角之一 |
| 珠光寶氣 | 石泰禾 | 第三男主角 |
| 2009年 | 烈火雄心3 | 鍾有成（阿牛） | 三大男主角之一 |
| 2010年 | 天天天晴 | 苟文虎 |
| 囧探查過界 | 紀安居（Encore） | 第一男主角 |

### 電視劇（其他）

|  |  |  |
| --- | --- | --- |
| **首播** | **劇名** | **角色** |
| 1999年 | 新好男人 | 趙正男 |
| 2001年 | 交鋒 | 徐江海 |
| 2002年 | 風雲：雄霸天下 | 秦　霜 |
| 2003年 | 動感豪情 | 余振邦 |
| 2005年 | 搖擺女郎 | 莊家迎 |
| 粉領一族 | 陳　豪 |
| 2012年 | 先結婚後戀愛 | 钱　总 |
| 2014年 | 火綫英雄 | 田　鋒 |
| 大凶捕（單元：迷離殺） | 林　壹 |
| 我的家庭醫生 | 司徒隸 |
| 2015年 | 火速救兵III（單元：幸福的聲音） | 鍾向華 |
| 獅子山下2015（單元：鬼收樓） | 小　王 |
| 2016年 | 整容季（網劇） | 李晢（客串） |
| 吉祥天寶 | 孟老哥 |
| 我的家庭醫生 II | 招醫生 |
| 人間有情（單元：快樂有時） | 梁永邦 |
| 2018年 | 火速救兵IV（單元：生死時刻） | 李文傑 |

### 電視電影（無綫電視）

|  |  |  |
| --- | --- | --- |
| **首播** | **片名** | **角色** |
| 2001年 | 天降橫財心驚驚 | 杜　平 |
| 2001年 | 熱血狙擊 | 洪日輝 |

### 電影

|  |  |  |
| --- | --- | --- |
| **年份** | **片名** | **角色** |
| 1986年 | 聽不到的說話 | 學　生 |
| 1994年 | 愛情加油站 | 王　熙 |
| 1995年 | 流氓醫生 | 阿　虎（客串） |
| 冒險遊戲 |  |
| 還是覺得你最好 |  |
| 1996年 | 殺手三分半鐘 | 王　喜 |
| 懵仔多情 | 水泡餅 |
| 1997年 | 飛一般愛情小說 |  |
| 至激殺人犯 | 大Dee |
| 1998年 | 轟天雙龍會 |  |
| 1999年 | 生命揸fit人 | 喪　狗 |
| 心猿意馬 |  |
| 2000年 | 撞鬼你之血光之災 | 阿輝 |
| 刑-殺之法 | 阿　王 |
| 2001年 | 當生命遇上生命 | 阿Joe |
| 戰友 |  |
| 2002年 | 花園街一號 | Ronald |
| 35米厘兇心人 | 周Sir (Chow) |
| 迷離警界之天使名模 | 趙振漢 |
| 2003年 | 西貢的童話 |  |
| 天使死神 |  |
| 一個賭波的傳說 |  |
| 2004年 | 後天殺人狂 | 黃偉添（Tim） |
| 三個男人故事 |  |
| 2010年 | 近在咫尺 | 醫生（客串） |
| 愛出色 |  |
| 2012年 | 哭笑不得 | 鄭滿堂 |
| 2016年 | 暗色天堂 | 張牧師 |
| 同流合烏 | 辯方律師 |
| 2020年 | 照單全收 | 鄔添明（Tim Sir） |
| 未上映 | 戀愛789 |  |
| 左眼不跳財 |  |

### 節目巡禮（無綫電視）

|  |  |  |
| --- | --- | --- |
| **巡禮年份** | **節目名** | **備註** |
| 2002年 | 鄭板橋 |  |
| 2003年 | 伴我飛騰 | 後改名為《人生馬戲團》，演員陣容唔同嗮，冇參演 |
| 2004年 | 水滸無間道 | 演員陣容有部分改動 |
| 2005年 | 絲綢之路2005 | 後改名為《新絲綢之路》 |
| 2006年 | 刑事情報科 | 演員陣容有部分改動 |
| 2007年 | 珠光寶氣 |  |
| 2008年 | 烈火雄心3 | 演員陣容大部份唔同 |
| 2009年 | 烈火雄心3 |  |
| 2010年 | 囧探查過界 |  |

### 音樂特輯

|  |  |  |  |  |
| --- | --- | --- | --- | --- |
| **年份** | **頻道** | **特輯名** | **角色** | **備註** |
| 1997年 | 無綫電視 | 97男歡女愛 | 輝 | 鄭秀文音樂特輯 |
| 2002年 |  | 我信．沉默 |  | 王喜編、導、演
Featuring「沉默寡言」、「被遺棄...」、「我信」 |

### 音樂錄影帶

|  |  |  |  |
| --- | --- | --- | --- |
| **年份** | **歌手** | **歌名** | **備註** |
| 2001年 | 王　喜 | 戀愛是個海 | 女主角為宣萱 |
| 仍是這首歌 |  |
| 流星 |  |
| 2002年 | 我信 | 女主角係陳純甄
TVB版女主角係姚嘉妮 |
| 踩親你 |  |
| 小怪物 |  |
| 起身叫我 |  |
| 美麗勝天國 |  |
| 讓我孭 |  |
| 翅膀 |  |

### 廣播劇

|  |  |  |  |  |
| --- | --- | --- | --- | --- |
| **年份** | **頻道** | **劇名** | **角色** | **備註** |
| 2001年 | 香港電台 | 新春大吉俏 |  | 《好男好女》 賀年廣播劇 |
| 2002年 | 新城電台 | 朋友 | 東　素 |  |
| 2003年 | 香港電台 | 一塵不染樂安居 | 劉建華 | 民政事務總署同埋香港電台聯合製作，推廣有效大廈管理，關注居住環境衛生 |

### 舞台劇

|  |  |  |  |  |
| --- | --- | --- | --- | --- |
| **年份** | **劇名** | **角色** | **場地** | **備註** |
| 2017年6月22-27日 | 雷雨對日出 |  | 新光戲院大劇場 |  |

### 廣告／代言

* 1995年：Baleno 運動服裝
* 1996年：嘉士伯啤酒
* 1999年：THE NORTH FACE 運動服裝
* 2001年：美津濃 Mizuno 運動服裝Superstar系列
* 2011年：和興白花油
* 2011年：和興白花油賀年廣告
* 2019年：Bupa特約《熱火雄心》

## 主持

### 節目主持

|  |  |  |  |
| --- | --- | --- | --- |
| **年份** | **頻道** | **節目名** | **備註** |
| 1992年 | 商業電台 | 妖獸都市 |  |
| 流花公園 |  |
| 人民大會堂 |  |
| 1993年 | 唔一定點唱機 |  |
| 亞洲電視 | Yeah Yeah Yeah 無敵大家庭 |  |
| 1994年 | 商業電台 | 王喜新村 |  |
| 王家考試局 |  |
| 1995年 | 馬路天使 |  |
| 開路先鋒 |  |
| 無綫電視 | 周末任你點 |  |
| 康泰最緊要好玩之俄羅斯東歐特輯 |  |
| 1996年 | 康泰最緊要好玩 日本韓國之旅 |  |
| 1997年 | 商業電台 | 王色訊號 |  |
| 無綫電視 | 沙漠追蹤 |  |
| 康泰最緊要好玩之日本四國特輯 |  |
| 1999年 | 香港電台 | 等你愛 |  |
| 2000年 | 無綫電視 | 全線大搜查 |  |
| 2006年 | 新絲綢之路 |  |
| 江山美人 |  |
| 2008年 | 奧運聖火傳遞 | 遠赴珠穆朗瑪峰採訪特派記者 |
| 2011年 | 天下為家 | 紀錄片旁白 |
| 大三峽 |  |
| 香港演義 | 第一輯 |
| 2012年 | now寬頻電視 | 王喜十三條 |  |
| 2014年 | 香港電視網絡 | 挑戰 |  |
| 江蘇衛視 | 火綫英雄 | 參加者 |
| 2015年 | 毛記電視 | 六點半左右新聞報道 | 客串 |
| 2016年 | CCTV | 了不起的挑戰 | 參加第四期，頭部打咗格仔 |
| 2017年 | 香港電台 | 升級家庭醫生 |  |
| 2020年 | 頭條新聞 之 驚訊 | 飾演名為忠勇毅嘅虛擬警員角色。因多次被投訴「失實」同「辱警」，所以被逼暫停製作 |
| 毛記電視 | 六點半左右肺炎報道 | 客串 |
| 杜汶澤喱騷 | 驚訊 |  |

## 感情生活

無綫電視前總經理陳志雲一直被公眾視為佢嘅親密嘅老友，兩個人甚至傳出有同性戀關係，但佢哋並冇承認。

## 政治立場同有關事件

王喜一般被視為香港民主陣營支持者。喺2016年，佢喺Facebook轉載《蘋果日報》一篇有關中國已故總理周恩來可能係同性戀嘅報道，被北京政府打壓封殺。

## 其他事件同爭議

### 入境台灣醫護風波、被民進黨林靜儀利用發佈假新聞攻擊港人

喺2022年4月3號，王喜入境台灣，因為鼻腔採檢時被「捅鼻子」意外流血，多次喺Facebook發佈文章，用詞強硬，又上載染滿鮮血嘅口罩照，甚至話要「通緝」幫佢採檢嘅女性醫護人員，更一度張貼指揮中心發言人莊人祥嘅黑白照，結果引起唔少台灣人不滿，但其後都認為自己嘅言論有啲過火，所以都道歉，但仍然要求比個說法。

同樣係移居台灣嘅香港藝人杜汶澤之後就呼籲，相信香港人只要以正常途徑申訴，喺世界任何一個文明嘅國家，包括台灣，都會得到公平對待。杜汶澤又話，希望香港人要多尊重台灣文化，又話台灣人同香港人都擁抱自由民主，永遠唔係敵人。

不過，民進黨立委林靜儀就借事件發放假新聞。林靜儀喺個人社交網站貼上來自香港《明報》嘅截圖，質疑王喜3月30號確診，為何4月3號能入境台灣，懷疑王喜攞到嘅登機前陰性PCR報告，又形容「已知確診個案這樣跑」，令到所有機組員、航空公司、乘客、防疫人員都暴露喺風險入面。《明報》內文實則提及，王喜喺25號已經無不適，上機前已經康復，只係《明報》去到3月30號先報導。但林靜儀提供嘅截圖，就無包括報導內文，而且亦無提供《明報》網站嘅連結，令公眾無辦法查證。而之後林靜儀亦繼續喺台灣對香港人政策上繼續用假新聞對香港人作出攻擊，結果被一啲人批評。

### 多次指控的士司機濫收車資

王喜曾經喺2017年同2020年，分別喺社交媒體指控的士司機濫收車資，兩次涉及車資都係39.3，而咁啱的士司機都找少咗7毫子畀佢，去到第二次之後佢仲話以後唔搭紅的。網民反應不一，有啲人認同王喜批評啲的士司機，但亦有人批評王喜孤寒。

### 同樂易玲不和嘅新聞

多年嚟都有唔同媒體報導，佢同喺無綫電視掌舵藝員事務嘅樂易玲不和。相對於其他藝人叫佢樂小姐，王喜甚至喺公開場合直呼佢花名620。

例如，喺2011年，就傳出佢同樂易玲「對着幹」而不獲續約，喺佢最後一日為無綫開工，為節目《香港演義》拍外景嘅時候，佢接受傳媒訪問嘅時候，佢嘅反應就被指句句有骨寸爆。然後樂易玲回應嘅時候就話唔想陷入罵戰，但藝員部有傾過佢嘅個案，話有合適工作會搵佢。而去到2012年，王喜更加喺自己主持嘅商台凌晨節目《起來！大龍鳳》入面，凌晨1點幾打電話畀瞓緊覺嘅樂易玲，要佢回應關於無綫藝人潛規則嘅問題。由於當時佢另外訪問霍汶希同陳善之等人都係預先邀請咗，但對樂易玲就無預先安排，結果王喜就被形容為對樂易玲進行午夜凶鈴式拷問。呢次訪問享亦引起其他傳媒跟進，樂易玲就話雖然係有啲夜同埋突然，但佢第一日開咪，所以提起精神答問題。

不過，佢之後一啲訪問入面就否認不和傳聞，又話當時《起來！大龍鳳》係節目效果。

### 同合作藝人不和

佢曾經同一啲合作過嘅演員傳出不和，包括林保怡同鄭嘉穎。林保怡喺2011年接受訪問嘅時候就話，喺2006年旅遊節目《江山美人》拍攝嘅時侯，大家就介紹小龍蝦嘅片段有爭執，之後就知道唔可以同佢喺工作上合作。訪問出街後王喜喺網上道歉，但就被指字字有骨。另外，佢同鄭嘉穎喺《烈火雄心III》拍攝期間亦傳出不和，其中王喜被指戲份大減，拍攝期間多次被記者影到在鏡頭後零交流，另外二人互相指控對方改劇本。

## 參考